Source: https://lege5.ro/Gratuit/gmztcojr/legea-nr-506-2001-pentru-aprobarea-ordonantei-de-urgenta-a-guvernului-nr-13-2001-privind-solutionarea-contestatiilor-impotriva-masurilor-dispuse-prin-actele-de-control-sau-de-impunere-intocmite-de-org?d=2018-10-20
Timestamp: 2018-11-19 16:19:00+00:00
Document Index: 26954664

Matched Legal Cases: ['articolul 3', 'articolul 10', 'articolul 11', 'articolul 12', 'articolul 16', 'articolul 17']

Legea nr. 506/2001 pentru aprobarea Ordonanței de urgență a Guvernului nr. 13/2001 privind soluționarea contestațiilor împotriva măsurilor dispuse prin actele de control sau de impunere întocmite de organele Ministerului Finanțelor Publice - Lege5.ro
Legea nr. 506/2001 pentru aprobarea Ordonanței de urgență a Guvernului nr. 13/2001 privind soluționarea contestațiilor împotriva măsurilor dispuse prin actele de control sau de impunere întocmite de organele Ministerului Finanțelor Publice
Modificări (1), Respingeri de neconstituționalitate (3), Referințe (1), Practică judiciară
În vigoare de la 16 octombrie 2001 până la 31 decembrie 2003, fiind abrogat prin Codul de Procedură Fiscală 2003.
Se aprobă Ordonanța de urgență a Guvernului nr. 13 din 26 ianuarie 2001 privind soluționarea contestațiilor împotriva măsurilor dispuse prin actele de control sau de impunere întocmite de organele Ministerului Finanțelor Publice, publicată în Monitorul Oficial al României, Partea I, nr. 62 din 6 februarie 2001, cu următoarele modificări și completări:
1. La articolul 3 alineatul (1), litera c) va avea următorul cuprins: Practică judiciară (1)
c) motivele de fapt și de drept pe care se întemeiază contestația."
(2) Contestațiile care au ca obiect sume al căror cuantum este de 500 milioane lei sau mai mare, cele formulate împotriva actelor întocmite de organele de control din cadrul aparatului central al Ministerului Finanțelor Publice, indiferent de sumă, se soluționează de organele specializate din cadrul Ministerului Finanțelor Publice."
3. La articolul 10, după alineatul (1) se introduce alineatul (11) cu următorul cuprins:
(11) Decizia de suspendare poate fi atacată la instanța de contencios administrativ competentă. Judecata se face în regim de urgență, cu participarea reprezentantului Ministerului Public. Soluția instanței este definitivă și irevocabilă."
4. La articolul 11, alineatul (3) va avea următorul cuprins:
(3) Decizia emisă ca urmare a soluționării contestației este definitivă în sistemul căilor administrative de atac."
5. La articolul 12, alineatul (1) va avea următorul cuprins:
(1) Deciziile direcțiilor generale ale finanțelor publice și controlului financiar de stat județene sau a municipiului București*), precum și deciziile Ministerului Finanțelor Publice pot fi atacate la instanța de contencios administrativ competentă. Judecata se face în regim de urgență, cu participarea reprezentantului Ministerului Public."
*) Potrivit prevederilor Hotărârii Guvernului nr. 251/2001, direcțiile generale ale finanțelor publice și controlului financiar de stat județene, respectiv a municipiului București, și-au schimbat denumirea în direcțiile generale ale finanțelor publice județene, respectiv a municipiului București.
6. După articolul 16 se introduce articolul 17 cu următorul cuprins:
Ministerul Finanțelor Publice va emite norme metodologice de aplicare a procedurii de soluționare a contestațiilor, în termen de 30 de zile de la data intrării în vigoare a legii de aprobare a prezentei ordonanțe de urgență, care se vor publica în Monitorul Oficial al României, Partea I."
Această lege a fost adoptată de Senat în ședința din 24 mai 2001, cu respectarea prevederilor art. 74 alin. (2) din Constituția României.
Această lege a fost adoptată de Camera Deputaților în ședința din 6 septembrie 2001, cu respectarea prevederilor art. 74 alin. (2) din Constituția României.
București, 4 octombrie 2001.